સ્થાનિક સ્વરાજ્યની ચૂંટણીમાં પાટીદારની નારાજગી, તુવેરદાળના ભાવ અને ફિક્સ પગારદારોનો રોષ ભાજપને ભારે પડી રહ્યો છે. એ ઉપરાંત ભાજપની અંદરની હુંસાતુંસી ચોથા પરિબળ તરીકે સત્તાધારી ભાજપને કનડી રહ્યો છે. ચૂંટણીઓનો જંગ ભલે પ્રચારની દૃષ્ટિએ જોરદાર રીતે જામ્યો નથી, પરંતુ રાજકીય ગણિતો સાથે એકબીજાના ખેલ બગાડી દેવાના પ્રયાસો ચરમસીમાએ પહોંચ્યા છે. આ ખેલનું સમરાંગણ ભાજપના રાષ્ટ્રીય પ્રમુખ અમિત શાહનો વિસ્તાર નારણપુરા અને મુખ્યમંત્રી આનંદીબહેન પટેલનો મતવિસ્તાર ઘાટલોડિયા બનવા પામ્યો છે.